କିଛି ସମୟ ପରେ ଜୟସାଲମେରରେ ପହଁଚିବେ ପ୍ରଧାନମନ୍ତ୍ରୀ ମୋଦୀ ! ଯବାନଙ୍କ ସହ ପାଳନ କରିବେ ଦୀପାବଳି - Prameya News7\nକିଛି ସମୟ ପରେ ଜୟସାଲମେରରେ ପହଁଚିବେ ପ୍ରଧାନମନ୍ତ୍ରୀ ମୋଦୀ ! ଯବାନଙ୍କ ସହ ପାଳନ କରିବେ ଦୀପାବଳି\n14/11/2020 at 8:31 AM\nନୂଆଦିଲ୍ଲୀ, ୧୪|୧୧ଃ ଆଜି ସାରା ଦେଶ ପାଳନ କରୁଛି ଆଲୋକର ପର୍ବ ଦୀପାବଳି । କରୋନା ମହାମାରୀ ମଧ୍ୟରେ ସାରା ଦେଶ ଦୀପାବଳି ପାଳନ କରୁଛି । ଏହି ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମଧ୍ୟ ଚଳିତ ବର୍ଷ ସ୍ୱତନ୍ତ୍ର ଅନ୍ଦାଜରେ ଦୀପାବଳି ପାଳନ କରିବା ପାଇଁ ପ୍ରସ୍ତୁତ ହେଉଛନ୍ତି । ପ୍ରଧାନମନ୍ତ୍ରୀ ଚଳିତ ଥର ଜୟସାଲମେର ସୀମାରେ ଭାରତୀୟ ଯବାନଙ୍କ ସହ ଦୀପାବଳି ପାଳନ କରିବେ ବୋଲି ସୂଚନା ମିଳିଛି। ଆଉ କିଛି ସମୟ ପରେ ମୋଦୀ ଜୟସାଲମେରରେ ପହଁଚିବେ ବୋଲି ମଧ୍ୟ ସୂଚନା ମିଳିଛି । ପ୍ରଧାନମନ୍ତ୍ରୀଙ୍କ ସହ ସିଡିଏସ ବୀପିନ ରାଓ୍ୱତ, ସେନା ମୁଖ୍ୟ ଏମଏମ ନରଓ୍ୱଣେ ମଧ୍ୟ ସାମିଲ ହୋଇପାରନ୍ତି ।\nଜୟସାଲମେରରେ ଭାରତ ଓ ପାକିସ୍ତାନର ସୀମା ରହିଛି । ଏଠାରେ ବିଏସଏଫ ଯବାନ ମୁତୟନ ହୋଇଛନ୍ତି । ସୁପ୍ରସିଦ୍ଧ ତନୋଟ ମନ୍ଦିର ମଧ୍ୟ ସେଠାରେ ରହିଛି ।\nଗତ ବର୍ଷ ମଧ୍ୟ ପ୍ରଧାନମନ୍ତ୍ରୀ ଅକ୍ଟୋବର ୨୭ ତାରିଖରେ ଜମ୍ମୁ-କାଶ୍ମୀରର ରାଜୋରୀରେ ଯବାନଙ୍କ ସହ ଦୀପାବଳି ପାଳନ କରିଥିଲେ । ଏହି ଦିନ ମୋଦୀଙ୍କୁ ଯବାନଙ୍କ ପୋଷାକାରେ ଦେଖିବାକୁ ମିଳିଥିଲା ।
